**ODRŽANA KONSTITUIRAJUĆA SJEDNICA OPĆINE GORNJI BOGIĆEVCI**

Dana prvog lipnja 2021.god. je održana konstituirajuća sjednica Općinskog vijeća Gornjih Bogićevaca.

Prozivkom je utvrđeno da se na sjednicu odazvalo svih 9 članova vijeća. Predsjednik mandatno imunitetnog povjerenstva Veseljko Šugić je izvijestio kako su na lokalnim izborima održanima 16. svibnja 2021. god sudjelovale tri stranke, a u vijeće su ušli slijedeći članovi iz HDZ: Pavo Klarić , Marijana Bogdanović i Petar Kičić,

iz stranke Mirko Duspara NL: Željko Klarić, Milka Račman i Iva Lopar

te iz HSS: Stjepan Krastanac,Veseljko Šugić i Danijela Malešević.

Predsjedavanje sjednicom je nastavio HDZ-ov vijećnik Petar Kičić koji je pročitao tekst svečane prisege, a vijećnici prisegnuli. Potom je, na usuglašeni prijedlog svih stranaka zastupljenih u vijeću, za predsjednicu Odbora za izbor i imenovanje izabrana Iva Lopar, a za članove Stipo Šugić, Stjepan Krstanac, Danijela Malešević i Petar Kičić.

Predsjednica Odbora je pročitala usuglašeni prijedlog za predsjednika vijeća i to Željka Klarića i za potpredsjednika Stipu Šugića. Prijedlozi su usvojeni jednoglasno. Novoizabrani predsjednik vijeća Željko Klarić se svima zahvalio na ukazanom povjerenju.

Načelnik Pavo Klarić se obratio vijećnicima te uz **čestitke** na mandatima rekao kako očekuje konstruktivan rad svih vijećnika i zalaganje za stvaranje boljih uvjeta života za sve stanovnike na području općine Gornji Bogićevci.

Sjednica je nastavljena radnim dijelom te su jednoglasno usvojene odluke o izmjeni proračuna za 2021 . god, odluka o prodaji obiteljske kuće na adresi Ratkovac 84 u vlasništvu općine GB te odluka o usvajanju druge dopune programa mjera za poticanje rješavanja stambenog pitanja.

Imenovano je povjerenstvo za dodjelu financijske pomoći prema mjeri za poticanje rješavanja stambenog pitanja u sasatavu Mara Klarić za predsjednicu, a za članove Stjepan Krastanac i Veseljko Šugić.

Novoizabrani predsjednik vijeća Željko Klarić još jednom se svima zahvalio i pozvao nazočne na suradnju.